b"\n_START_ARTICLE_\nThe Sheriff's Friend\n_START_SECTION_\nArgument\n_START_PARAGRAPH_\nJoe Cooper \xc3\xa9s el x\xc3\xa8rif del seu poble i est\xc3\xa0 enamorat de Lilie Rowe. Tamb\xc3\xa9 mant\xc3\xa9 una bona amistat amb Lincoln Rowe, el seu germ\xc3\xa0, malgrat el car\xc3\xa0cter busca-raons i obstinat d'aquest. En una baralla, Lincoln mata un home i fuig abans que el pugui detenir la just\xc3\xadcia. Quan els seus amics avisen el x\xc3\xa8rif aquest es troba amb el dilema d'haver de detenir el germ\xc3\xa0 del seu amor per\xc3\xb2 declara que s'haur\xc3\xa0 d'aplicar la llei. Joe marxa amb la seva patrulla en persecuci\xc3\xb3 de Lincoln per\xc3\xb2 primer va a veure Lilie. Quan Joe assabenta Lilie del que ha passat, ella el conmina a seguir el seu deure, independentment de la relaci\xc3\xb3 que t\xc3\xa9 amb ella. La patrulla troba el rastre del germ\xc3\xa0 i quan el tenen a l'abast es produeix un intercanvi de trets. Joe fereix Lincoln que tot i aix\xc3\xb2 aconsegueix escapar i arribar a casa seva. All\xc3\xa0 cau moribund davant de la seva germana que l'intenta consolar. En arribar Joe amb els seus ajudants a l'escena, mira amb tendresa Joe el qual li agafa la m\xc3\xa0 mentre demana a la seva germana que perdoni a Joe, ja que aquest havia de complir amb el seu deure en nom de la llei. Despr\xc3\xa9s de despedir-se de la germana mor i Joe consola Lilian i li declara que sempre estar\xc3\xa0 al seu costat."